./data/stoa0275/stoa007/stoa0275.stoa007.opp-lat1.xml
Non dixit, Quia ipsesum, et, Ipse me misi, sed, Ille me misit  Item cum misissent ad invadendum eum pharisaei, Modicum adhuc temporis, ait, vobiscumsum, et vado ad eum qui me misit  At ubi se negat esse solum, Sed ego, inquit, et qui me misit pater: nonne duos demonstrat,tam duos quam inseparatos? Immo totum erat hoc quoddocebat, inseparatos duos esse; siquidem et legem proponens, duorum hominum testimonium confirmantem, subiungit: Ego testimoniumdico de me, et testimonium dicit de me, qui me misit, pater Quodsi unus esset, dum idem est et filius et pater, non utereturlegis patrocinio fidem imponentis non unius testimonio, sed duorum  Item interrogatus, ubi esset pater, neque se neque patremnotum esse illis respondens, duos dixit ignotos  Quodsi ipsum nossent, patrem nossent, non quidem quasi ipse esset pater etfilius, sed quia per individuitatem neque agnosci neque ignorarialter sine altero potest: Qui me, ait, misit, verax est, et ego quae ab eo audivi, ea et loquor in mundum; interpretante extrinsecus scriptura non cognovisse illos quod de patre dixisset, cum scilicetcognoscere debuissent sermones patris in filio esse, legendo apudHieremiam, Et dixit mihi dominus, Ecce dedi sermones meos in os tuum; et apud Esaiam, Dominus dat mihi linguam disciplinae ad cognoscendum, quando oporteat dicere sermonem; sicut ipserursus, Tunc(??)inquit, cognoscetis quod ego sim, et a memetipso nihil loquar, sed sicut me docuit, ita et loquor, quia et qui memisit mecum est  Et hoc ad testimonium individuorum duorum Item in altercatione Iudaeorum exprobrans quod occidere eum vellent,Ego, inquit, quae vidi penes patrem meum, loquor, et vos, quod vidistis penes patrem vestrum, id facitis; et nunc vultis occiderehominem veritatem vobis locutum, quam audivit a deo; et,Si deus esset pater vester, dilexissetis me; ego enim ex deo exiviet veni (et tamen non separantur, licet exisse dixerit, ut quidamarripiunt huius dicti occasionem; exivit autem a patre ut radius exsole, ut rivus ex fonte, ut frutex ex semine); ego daemonium nonhabeo, sed honoro patrem meum; et, Si ego me ipse glorificem,nihil est gloria mea; est qui me glorificet, pater, quem vosdicitis deum esse vestrum, nec nostis illum, at ego novi eum; etsi dicam, non novi, ero similis vestri, mendax; sed novi illum, etsermonem eius servo  At cum subiungit, Abraham diem meum vidit, et laetatus est, nempe demonstrat filium Abrahae retro visum,non patrem  Item super caecum illum patris opera  dicit se facereoportere, cui post restitutionem luminum, Tu, inquit, credis in filium dei? et interroganti, quis esset iste, ipse se demonstrans utique filium demonstravit, quem credendum esse dixerat  Dehinccognosci se profitetur a patre, et patrem a se, et ideo se diligi a patre quod animam suam ponat, quia hoc praeceptum accepisset apatre  Et interrogatus a Iudaeis, si ipse esset Christus (utiquedei, nam usque in hodiernum Iudaei Christum dei, non ipsumpatrem sperant, quia nunquam Christus pater scriptus est venturus),Loquor, inquit, vobis, et non creditis; opera, quae ego facio in nomine patris, ipsa de me testimonium dicunt  Quod testimonium?ipsum scilicet esse de quo interrogabant, id est Christumdei  De ovibus etiam suis, quod nemo illas de manu eius eriperet, Pater, qui maior est omnibus, mihi dedit; et, Ego et pater unumsumus  Hic ergo iam gradum volunt figere stulti, immo caeci, quinon videant, primo, Ego et pater, duorum esse significationem;dehinc in novissimo, Sumus, non ex unius esse persona, quodpluraliter dictum est; tum, quod Unum sumus, non Unus sumus Si enim dixisset, Unus sumus, potuisset adiuvare sententiam illorum Unus enim singularis numeri significatio videtur; adhuc cumduo masculini generis  Unum dicit neutrali verbo, quod non pertinetad singularitatem, sed ad unitatem, ad similitudinem, ad coniunctionem,ad dilectionem patris, qui filium diligit, et ad obsequiumfilii, qui voluntati patris obsequitur  Unum sumus, dicens,ego et pater, ostendit duos esse, quos aequat et iungit  Adeo addit etiam multa se opera a patre ostendisse, quorum nihil lapidari mereretur  Et ne putarent ideo se illum lapidare debere, quasi sedeum ipsum, id est patrem, voluisset intellegi, quia dixerat, Egoet pater unum sumus, qua filium dei deum ostendens, non qua ipsum deum, Si in lege, inquit, scriptum est, Ego dixi, vos diiestis, et non potest solvi scriptura, quem pater sanctificavit etmisit in mundum, vos eum blasphemare dicitis, quia dixerat,Filius dei sum? Si non facio opera patris mei, nolite credere; sivero facio et mihi credere non vultis, vel propter opera credite; etscitote, quod ego in patre sim, et pater in me  Per opera ergoerit pater in filio, et filius in patre; et ita per opera intellegimusunum esse patrem  Adeo totum hoc perseverabat inducere, utduo tamen crederentur in una virtute, quia aliter filius credi nonposset nisi duo crederentur